A BIZOTTSÁG 1086/2004/EK RENDELETE
(2004. június 9.)
az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet (1) hatályon kívül helyezéséről szóló tanácsi rendeletre és különösen annak 11. cikkének b) pontjára,
mivel:
(1)
Az 1210/2003/EK rendelet III. melléklete felsorolást nyújt a korábbi iraki kormány azon jogi személyeiről, állami intézményeiről, vállalkozásairól, intézményeiről és szervezeteiről, amelyekre annak a rendeletnek az értelmében a pénzkészletek és gazdasági források befagyasztása vonatkozik.
(2)
Az 1210/2003/EK rendelet IV. melléklete felsorolást nyújt a korábbi elnök, Szaddam Husszein rezsimjével kapcsolatban álló természetes és jogi személyekről, intézményekről, illetve szervezetekről, amelyekre annak a rendeletnek az értelmében a pénzkészletek és gazdasági források befagyasztása vonatkozik.
(3)
Az Egyesült Nemzetek Biztonsági Tanácsának szankciós bizottsága 2004. június 2-án úgy határozott, hogy módosítja a Szaddam Husszeint és a korábbi iraki rendszer egyéb vezető tisztségviselőit, azok közvetlen családtagjait és az ő, illetve a ő nevükben vagy utasításukra eljáró személyek tulajdonában vagy irányítása alatt álló szervezetek jegyzékét, akikre a pénzkészletek és gazdasági források befagyasztását alkalmazni kell. A IV. mellékletet ennek megfelelően módosítani kell.
(4)
Öt tételt át szükséges vezetni a III. mellékletből a IV. mellékletbe, és ezek közül két tételt módosítani kell.
(5)
Az ezen rendeletben meghatározott intézkedések hatékonyságának biztosítása érdekében a rendeletnek azonnal hatályba kell lépnie,
ELFOGADTA EZT A RENDELETET:
1. cikk
1. Az 1210/2003/EK rendelet III. melléklete ezen rendelet I. mellékletének megfelelően módosul.
2. Az 1210/2003/EK rendelet IV. melléklete ezen rendelet II. mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. június 9-én.